Agostino Carracci
Agostino Carracci (ka Caracci; 16. august 1557 Bologna – 22. märts 1602 Parma) oli itaalia maalikunstnik ja graafik. 1580. aastal asutas koos noorema venna Annibale Carracci ja onupoja Ludovico Carracciga Bolognas Akadeemia ja oli selle teoreetik. Töötas Veneetsias, Roomas ja Parmas. Reprodutseeriva graafikuna levitas Veneetsia maalikooli saavutusi Ülem-Itaalias. Oli Carraccidest kõige enam Veneetsia koolkonna mõju all. Agostino Carracci on 16. sajandi Bologna koolkonna tuntuim meister, manerismi klassitseeriva suuna peaesindaja.